钦定古今图书集成/明伦汇编/氏族典/第371卷 > 《廖用贤尚友录》 > 严延年
## 钦定古今图书集成/明伦汇编/氏族典/第371卷 > 《廖用贤尚友录》 > 严延年

按《汉书严延年传》：“延年字次卿，东海下邳人也。父为
丞相掾。延年少学法律丞相府，归为郡吏，以选除补
御史，掾举侍御史。宣帝即位，延年劾大司农田延年
持兵干属车，事下御史中丞谴责，延年不移书宫殿
门禁止法至死。延年亡命，会赦出丞相御史府，征书
同日到。延年诣御史府为掾，宣帝识之，拜为平陵令。”
坐杀不辜，去官。后为丞相掾，擢好畤令。彊弩将军许
延寿请为长史。败西羌，还为涿郡太守，迁河南太守。
延年短小精悍，疾恶泰甚，论囚流血数里，河南号曰
“屠伯。”丞义年老，素畏延年，恐见中伤，上书言延年罪
名十事。已，拜奏，因饮药自杀。事下案验，坐怨望非谤
不道，弃市